အရှင့်တန်ခိုးတော်တွေ ပျံ့နှံ့ပါစေ
အရှင်ဝေတဲ့စားစရာတွေကြောင့် ဆင်းရဲသားတွေ အငတ်ဘေးမှကင်းဝေးသွားပါပြီ
အရှင့်ရဲ့စေတနာအပြည့်နဲ့ ပေးကမ်းမှုက ရေငတ်နေသူကို ရေတွင်းထဲချပေးတာပါ
အရှင်မြတ် ကောင်းချီးပေးပါစေ အရှင်
မင်းကြီးဘယ်မှာလဲ
လက်နက်တိုက်မှာပါ မိဖုရား
ခွင့်လွှတ်တော်မူပါ မိဖုရား မိဖုရားဝင်ခွင့် မရှိပါဘူး
မင်းမလာသင့်ဘူး ဂျိုဓာ
အခုချိန် ကျွန်မရှိသင့်တဲ့နေရာက ဒီနေရာလို့ ထင်ပါတယ်
ငါ မင်းနဲ့ စကားနိုင်မလုချင်ဘူး ဂျိုဓာ
ငါ ဆူတန်နယ်အရေးလည်း ဆောင်ရွက်ခဲ့ပြီးပြီ
အရှင့်မွေးနေ့ကို မှတ်မိလား
အဲဒီနေ့တုန်းက အရှင်ရခဲ့တဲ့ အကြီးမားဆုံးလက်ဆောင်ကို မှတ်မိလား
အရှင့်ပြည်သူတွေရဲ့မေတ္တာပဲ
ငါ ကောင်းကောင်းမှတ်မိတာပေါ့ ဂျိုဓာ
ဒါပေမဲ့ ဒီရက်ပိုင်းမှာတော့ ဆရာတွေတောင် ငါ့အတွက် ဆုမတောင်းပေးကြတော့ဘူး
ငါ အလှူအတန်းလုပ်တုန်းကတော့ ကောင်းချီးမင်္ဂလာပြုကြတယ်လေ
အခု ဒီဥပဒေအသစ်ကိုပြဌာန်းလိုက်တော့ အဲဒီဆုတောင်းတွေက ကျိန်စာတွေဖြစ်ကုန်ပြီ
ငါ့ပြည်သူတွေ ငါ့ကို မုန်းသွားကြပြီ ဂျိုဓာ
ဒီနာကြည်းမုန်းတီးမှုတွေကို အာဒမ်ခန်ပဲ ရသင့်တယ်
မင်းကြီး မရသင့်ပါဘူး
ငါနားလည်ပါတယ် ဂျိုဓာ
ဒါပေမဲ့ မှားတဲ့လူက အာဒမ်ခန်လို့လည်း ငါထုတ်ပြောလို့မရဘူး
ဆူတန်နယ်ကို အုပ်စိုးနေတဲ့သူမှာပဲ တာဝန်ရှိတယ်လေ
ဒါဆို သူတို့ကို ပြောပြလိုက်ပါ
တကယ့်တရားခံက အာဒမ်ခန်ဆိုတာ သက်သေပြလိုက်ပါ
မင်းကြီးမဟုတ်ဘူးဆိုတာ သက်သေပြလိုက်ပါ
ဒါဆို ပြည်သူတွေရဲ့မေတ္တာကို ပြန်ရပါလိမ့်မယ်
ငါ မလုပ်နိုင်ဘူး ဂျိုဓာ
အဲဒီလိုသာလုပ်ရင် ငါ့အားနည်းချက်ကို ထုတ်ပြသလို ဖြစ်ကုန်မှာပေါ့
အရှင် မပြောနိုင်ဘူးဆိုတာ နားလည်ပါတယ်
ဒါပေမဲ့ မိဖုရားရခေယျတော့ ပြောနိုင်ပါလိမ့်မယ်
ငါနားမလည်ဘူး ဂျိုဓာ
မင်းကြီး အိမ်ထောင်ရေးကို မထိခိုက်ဘဲနဲ့
ဖြေရှင်းနိုင်တာမျိုး ကျိန်းသေလုပ်ရပါမယ်
ပြည်သူတွေက အရှင်နဲ့မိဖုရားရခေယျကို ချစ်ကြတယ်လေ
အရှင်တို့နှစ်ယောက် တူတူရှိနေတာကို သဘောကျကြတယ်
ကလေးဘဝကတည်းက အရှင်တို့နှစ်ယောက် တူတူရှိနေတာ မြင်ဖူးခဲ့ကြလို့ပဲ
ဒီလိုအခြေအနေမျိုးမှာ..
ရခေယျသာ ပြည်သူတွေကိုပြောရင် သူ့အကြောင်းကိုသာပြောပြရင်..
ပြည်သူတွေ နားထောင်ကြမှာပဲ
အဲဒီလိုမျိုးဆို အရှင် ရှေ့ထွက်စရာတောင် မလိုဘဲနဲ့
ပြည်သူတွေ အမြင်ရှင်းသွားကြတော့မှာ
ငါတို့မကွာရှင်းရဖို့ ငါဘာတွေလုပ်ခဲ့လဲ မင်းသိချင်လား
ငါ နည်းလမ်းတစ်ခု ရှာတွေ့ထားပြီ
ဒီနေ့ညက ငါတို့ရဲ့နောက်ဆုံးည မဖြစ်နိုင်လောက်တော့ဘူး
ကျွန်မနားမလည်ဘူး
မင်းကို ပြည်သူတွေရှေ့ ထွက်စေချင်တယ်
မိဖုရားခေါင်ကြီးက သူ့ပြည်သူတွေကို နှုတ်ဆက်စကားပြောတဲ့ပုံမျိုးပေါ့
သူတို့သာ သနားကြင်နာစိတ်ဝင်လာရင်
ငါဖြစ်စေချင်သလို လုပ်ခိုင်းလို့ရမယ်ထင်တယ်
ဒါပေမဲ့ မင်းကြီးက ဘာလို့ ပြည်သူရှေ့မထွက်ရတာလဲ
သူတို့ချစ်ရတဲ့မိဖုရားနဲ့ သူတို့ကို ပေးတွေ့ချင်လို့ပေါ့
မင်းကြီး ဘာလုပ်ချင်တာလဲ
ကျွန်မ တစ်ခုမှ နားမလည်တော့ဘူး
မင်းကြီး ဩဇာတည်ပါစေ
ဆင့်ခေါ်တယ်ဆိုလို့ပါ မင်းကြီး
အင်း အမတ်ကြီး
ရခေယျ တွေ့ဆုံမယ်ဆိုတဲ့အကြောင်း
အမှုထမ်းတွေနဲ့ ပြည်သူတွေပါမကျန် သတင်းထုတ်ပြန်စေချင်တယ်
သူ ပြည်သူတွေကို စကားပြောချင်တယ်တဲ့
အမိန့်တော်မြတ်အတိုင်းပါ မင်းကြီး
ငါလုပ်ကြည့်မယ် ဂျိုဓာ
မင်းအကြံက ငါ့ကို ဒုက္ခတွင်းထဲက ကယ်နိုင်နိုင် မကယ်နိုင်နိုင်လုပ်ပါ့မယ်
ကြားပြီးကြပြီလား
ဒီည မိဖုရားရခေယျ ပြည်သူတွေနဲ့တွေ့မယ်တဲ့
ဘာတွေဖြစ်ကုန်တာလဲ..
မိဖုရားက ပြည်သူတွေနဲ့တွေ့မယ်တဲ့လား
သတင်းက အတည်ဖြစ်သွားပြီ ဝန်ကြီး
ဒီနေ့ ရခေယျ ပြည်သူတွေနဲ့တွေ့မှာ
သူ ပြည်သူတွေကို ဘာပြောချင်တာလဲ
နင်က အနာကို သိပ်ဆားသိပ်ချင်တာနော် မဟုတ်ဘူးလား
ဒါကြောင့် နင် ငါ့ရှေ့ပြန်ပေါ်လာတာပေါ့
အခုဖြစ်နေတာတွေအတွက် နင့်မှာ တာဝန်အပြည့်ရှိတယ်
ငါ့အိမ်ထောင်ရေးက လှုပ်နေပြီ
အဲဒီအတွက် နင့်မှာ တာဝန်ရှိတယ်
ဒါပေမဲ့ နင့်အတွက် လွယ်လွယ်နေရာရလိမ့်မယ် မထင်ပါနဲ့
ငါပြောလိုက်မယ်
ငါခံစားရတာထက် နင်ပိုခံစားရအောင် လုပ်ပြမယ်
မိဖုရားခေါင်ကြီးရခေယျကို ကြိုဆိုပါတယ်
ကြိုဆိုပါတယ်
ကျွန်ုပ်ကို ပြည်သူတွေ ဒီလောက်ချစ်ကြတာ ကံကောင်းလွန်းပါတယ်
အရှင်မြတ်ကို သက်သေတည်ပါတယ်
ကျွန်ုပ်နေရာကနေ အကောင်းဆုံးကြိုးစားခဲ့ပါတယ်
ပြည်သူတွေအတွက် အသင့်တော်ဆုံး စီစဉ်ပေးခဲ့တာတောင်
ကျွန်ုပ်လိုက်နာရမယ့် စည်းမျဉ်းစည်းကမ်းတွေ ရှိနေပါသေးတယ်
ဒီကိစ္စကို သင်တို့အသိဆုံးဖြစ်မှာပါ
ကျွန်ုပ်တို့ရှေ့တက်လမ်းမှာ ကာဆီးနေတဲ့ ဓလေ့ထုံးတမ်းတွေလည်း ရှိနေပါတယ်
အဲဒါ ကျွန်ုပ်တို့ယဉ်ကျေးမှုအတွက် အမည်းစက်ပါပဲ
အဲဒီထဲကတစ်ခုကတော့ အရွယ်မရောက်သေးဘဲ ထိမ်းမြားပေးတာပဲ
တစ်ခါတလေကျ ပစ္စည်းဥစ္စာကြောင့်
တစ်ခါတလေကြောင့် ရိုးရာဓလေ့ဆိုပြီး ထိမ်းမြားပေးကြတယ်
တစ်ခါတရံတော့ ကလေးမလေးတွေကို အတင်းအကျပ် လက်ထပ်ခိုင်းပါတယ်
အရုပ်နဲ့ကစားနေရမယ့်အရွယ်မှာ
အိမ်ထောင့်တာဝန်ကို ထမ်းဆောင်နေရပါတယ်
ကလေးတွေက ကျွန်ုပ်တို့ရဲ့အနာဂတ်ပါ
ပြီးရင် ဆူတန်ရဲ့ကောင်းမွန်တဲ့အနာဂတ်အတွက် အခြေခံအုတ်မြစ်ပဲ ဖြစ်ပါတယ်
ဒါကြောင့် အရှင်မင်းကြီးက အမိန့်တော်တစ်ခု ချမှတ်ခဲ့ပါတယ်
အခုချိန်ကစပြီး ဆူလ်တန်မှာ
အရွယ်မရောက်သေးတဲ့ ဘယ်မိန်းကလေးမှ အိမ်ထောင်မပြုရပါဘူး
မင်းကြီး ဒီလိုချမှတ်ရတာဟာ သူ့မှာ ဆန္ဒတစ်ခုရှိလို့ပါ
အရွယ်မရောက်သေးသူ လက်ထပ်ခြင်းရဲ့ ဆိုးမွေကို နားလည်ရပါမယ်
မင်းကြီးဆန္ဒအထမြောက်အောင် ကူညီတဲ့အနေနဲ့ ဒီထုံးစံတွေကို တိုက်ထုတ်ရပါမယ်
ကိုယ့်သမီးတွေကို နားလည်အောင် ပြောပြထားကြပါ
သူတို့ အရွယ်မရောက်သေးခင်အထိ
ဘယ်သူမှ အတင်းအကျပ်လက်ထပ်လို့မရတာ ပြောပြထားကြပါ
ဒါပေမဲ့ အမတ်အာဒမ်ခန်က ဒီအမိန့်အပေါ် မေးခွန်းထုတ်လာပါတယ်
မင်းကြီးလည်း ကျွန်ုပ်ကို ကလေးအရွယ်ကတည်းက လက်ထပ်ထားတာပဲဆိုပြီး
ထောက်ပြလာပါတယ်
မင်းကြီးတောင် ကလေးအရွယ်မိန်းကလေးကို လက်ထပ်လို့ရသေးရင်
တခြားသူကိုလည်း တားမြစ်ဖို့မလိုပါဘူးလို့ ပြောလာပါတယ်
အာဒမ်ခန်အတွက် တရားမျှတစေဖို့
ဒီအမိန့်ကို သူအရင်ဆုံးလိုက်နာမယ်ဆိုပြီး မင်းကြီးဆုံးဖြတ်ခဲ့ပါတယ်
ပြည်သူတွေကို စံနမူနာပြတဲ့အနေနဲ့..
သူ ကျွန်ုပ်ကိုကွာရှင်းဖို့ ဆုံးဖြတ်လိုက်ပါပြီ
အဲဒါမဟုတ်သေးဘူးနော် မဖြစ်သင့်ဘူး
အရှင်မင်းကြီးရဲ့အမိန့်ကို ဦးထိပ်ထားတဲ့အနေနဲ့
မနက်ဖြန် ဆရာတွေ..
ဘာသာရေးခေါင်းဆောင်တွေနဲ့ ဆွေမျိုးတွေရှေ့မှာ
မင်းကြီးနဲ့ ပြတ်စဲတော့မှာဖြစ်ပါတယ်
အားလုံးကို တောင်းဆိုချင်တာကတော့..
မင်းကြီးအမိန့်တော်ကို လေးစားလိုက်နာပေးကြပါ
အားလုံးကို ထပ်ပြီး ကျေးဇူးတင်ချင်ပါတယ်
ကျွန်ုပ်ကို မိဖုရားခေါင်ကြီးအဖြစ် ချစ်ခင်မြတ်နိုး လေးစားပေးခဲ့ကြတဲ့အတွက်ပါ
နှုတ်ဆက်ပါတယ်
အာဒမ်ခန်က အောက်တန်းကျတဲ့လူလိမ်ပဲ
အာဒမ်ခန့်ကို ဖမ်းသင့်တယ်
အာဒမ်ခန် သစ္စာမရှိဘူး သူ့ကိုအပြစ်ပေးပါ
အာဒမ်ခန့်ကို အပြစ်ပေးပါ သူက လူလိမ်ပါ
အာဒမ်ခန့်ကို ဖမ်းပေးပါ ဖမ်းပေးပါ
အာခမ်ခန့်ကိုဖမ်းပါ
ဒါပဲလေ ကျွန်တော် ငြိမ်မနေနိုင်တော့ဘူး
အပြင်ထွက်တော့မယ်
- သူတို့ ဘာလုပ်နိုင်မလဲ ကြည့်ကြတာပေါ့.. - အာဒမ်..အာဒမ် မသွားပါနဲ့
အာဒမ်..မင်း ရူးနေပြီလား
ဒီလောက်အော်နေတာ မကြားဘူးလား
လူတွေ အရမ်းဒေါသထွက်နေပြီ
သတ်မယ်တကဲကဲ ကြံနေပြီ
ဒီအချိန်မှာ နန်းတွင်းက မင်းအတွက် အလုံခြုံဆုံးပဲ အာဒမ်
အာဒမ်..အမေပြောတာ နားထောင်ပါ
နန်းတွင်းထဲမှာပဲ နေမှာ ဘယ်မှ မသွားပါနဲ့
အမေ..ကျွန်တော့်ကိုဘယ်သူမှ ဒုက္ခမပေးနိုင်ပါဘူး
ဘယ်သူမှ မလုပ်နိုင်ဘူး ကျွန်တော့်ကို ဘယ်သူသတ်ရဲမှာလဲ
- မသွားနဲ့ အာဒမ် - ဘယ်သူ သတ်ရဲမှာလဲ
အာဒမ်
အာဒမ် လူအုပ်ကြီးက ဘယ်သူ့မျက်နှာမှ ကြည့်မှာမဟုတ်ဘူး
အမေပြောတာ နားလည်သား သား
ပိုဆိုးလာပြီ
အမေ ထိန်းလို့မရတော့ဘူး အာဒမ်
အမေ ဘာမှမတတ်နိုင်တော့ဘူး
တစ်ခုခုသာဖြစ်ရင် ဒီလူအုပ်ကြီးက..
ဒီလူအုပ်ကြီးက မင်းကိုသတ်မှာပဲ
အပြင်မထွက်ပါနဲ့ ထွက်ရင် မင်းအသတ်ခံရလိမ့်မယ်
သူ့ကိုသတ်
အာဒမ်ခန် ကျဆုံးပါစေ
ရိုက် အသေရိုက်ပစ်
အာဒမ်ခန်ကို ချေမှုန်းပစ်
နန်းတွင်းထဲကထွက်လာခဲ့ အာဒမ်ခန်
ပြည်သူတွေ ဆူပူအုံကြွနေပြီဆိုတော့
နန်းတွင်းတစ်ခုလုံး လုံခြုံရေးထပ်တိုးချထား
ဝန်ကြီး
အာဒမ်ခန်ကို တစ်နေရာရာမှာ ဝှက်ထားပါတော့
ပြည်သူတစ်ရပ်လုံးက သူ့ကို ပုန်ကန်နေပြီ
အာဒမ်ခန်ကို သူတို့လက်ထဲအပ်ဖို့ မင်းကြီးကို တောင်းဆိုနေတယ်
အာဒမ်ခန်ကို လူတွေမမြင်အောင် ဖွက်ထားမှဖြစ်မယ် ဝန်ကြီး
တိတ်စမ်း
တစ်ခွန်းမှမထွက်နဲ့
ငါ့ကို ဘယ်လိုထင်နေလို့လဲ
သူရဲဘောကြောင်တယ်လို့လား မတိုက်နိုင်ဘူး ထင်နေတာလား
- အာဒမ် - ချမ်းသာပေးမယ်များ ထင်နေလား
- အာဒမ် - ငါ ချမ်းသာပေးမယ်များထင်နေလား
အာဒမ်..မင်း ဘယ်မှမသွားပါနဲ့
ခြေတစ်လှမ်းထွက်ဖို့တောင် မစဉ်းစားနဲ့
အာဒမ် အာဒမ် အမေ့စကားကို နားထောင်ပေးပါ
အာဒမ် အမေနဲ့လိုက်ခဲ့ အမေနဲ့လိုက်ခဲ့
ဝင်..ဝင် ဒီထဲမှာ ခဏပုန်းနေ
အမေ
ကျွန်တော် ဘယ်မှမသွားဘူး
အာဒမ်ခန်က ဘယ်သူ့ကိုမှ မကြောက်ဘူး အမေ
- ဘယ်မှာမှမပုန်းဘူး - အာဒမ်ခန်
မသေသင့်တဲ့အချိန်မှာ အသေခံတာထက် သူများအကြံလက်ခံလိုက်တာ ပိုကောင်းပါတယ်
မင်း ဘယ်သူ့ကိုမှမကြောက်မှန်း အမေသိတာပေါ့
အမေ့အတွက်လို့ သဘောထားလိုက်ပါ အမေ့အတွက် လုပ်ပေးတာလို့လေ အာဒမ်
ခဏလေးပါပဲ အမေ မကြာခင် အပြင်ပြန်ထုတ်ပေးပါ့မယ်
ခဏလေးပဲနော်
မင်းအမေအတွက်လို့ သဘောထားပြီး အထဲဝင်လိုက်ပါ သားရယ်
အာဒမ် ဝင်လိုက်ပါနော်
ခဏနေ ပြန်ထုတ်ပေးမယ်နော်
ထွက်မလာနဲ့နော် အာဒမ်
အမေမခေါ်မချင်း မထွက်ခဲ့နဲ့နော်
ထွက်မလာနဲ့နော် အာဒမ်
ထွက်မလာပါနဲ့
ရက်ရှ်ဟမ်
ငါအမိန့်မရမချင်း အာဒမ်ခန် ထွက်မလာနိုင်အောင်..
စောင့်ကြည့်ထားလိုက်
အာဒမ်ခန်ကို ချေမှုန်းပစ် သူကလူလိမ်
အာဒမ်ခန်ကို လွှဲပေး သတ်ပစ်မယ်
အမတ်ကြီး ပြည်သူတွေက ဒေါသက ပိုပိုဆိုးလာပြီ
ထိန်းမယ်ဆိုလည်း ဘယ်လောက်ကြာ ထိန်းနိုင်မှာလဲ
နန်းတော်ကိုကာကွယ်ဖို့က ငါတို့တာဝန်ပဲ
သတိဝီရိယနဲ့ နန်းတွင်းကိုစောင့်ရှောက်ကြ
ဘယ်လိုဆိုးရွားတဲ့ဖြစ်ရပ်မျိုးကိုမှ လက်မခံနိုင်ဘူး
ဒီအမိန့်က မဟုတ်သေးပါဘူး ငါတို့ သားတွေမယားတွေနဲ့ အခြေကျနေပြီဆို
ဘာလို့ ကွာရှင်းပေးရမှာလဲ
အာဒမ်ခန်လို အရူးရဲ့ အလိုဆန္ဒပြည့်ဖို့အတွက်နဲ့တော့
ငါတို့မိသားစုကို အဖျက်ဆီးမခံနိုင်ဘူး
မိဘတွေငုတ်တုတ်ကြီးနဲ့ ကလေးတွေကို မိဘမဲ့အဖြစ်မခံနိုင်ဘူး
ငါတို့ မဂိုဆူလ်တန်နယ်က ထွက်သွားတာပဲ ကောင်းလိမ့်မယ်
တံခါးဝတွေမှာ တပ်သားအရေအတွက် တိုးချထားလိုက်
လူအုပ်ကြီးကို အတတ်နိုင်ဆုံး ထိန်းချုပ်ရမယ်
- ဟုတ်ကဲ့ပါ အမတ်မင်း - ဟိုဘက်မှာ..
ဝန်ကြီး
အာဒမ်ခန်ကို ဖယ်ရှားပေးပါ
လူလိမ်အာဒမ်ခန်ကို ဖယ်ရှားပေးပါ
အာဒမ်ခန်ကို ဖယ်ရှားပေးပါ
ဝန်ကြီး သွားရအောင်ပါ
အာဒမ်ခန်ကို ဖယ်ရှားပေး
အာဒမ်ခန်ကိုထုတ်ပေး
ဝန်ကြီး သွေးတွေ
သူ့ကိုရိုက်
ရိုက်
မဟာမန်ဂ
အာဒမ်ခန်ကိုထုတ်ပေး
ဒဏ်ရာက များမယ့်ပုံပဲ
မင်းတွေ့ပြီလား ဂျာလာ
မင်းအမိန့်တစ်ခုကြောင့် အခုလို ရုတ်ရုတ်သဲသဲဖြစ်ကုန်တာ
မင်းရဲ့ဆုံးဖြတ်ချက်တစ်ချက်က မိသားစုတွေကို ပြိုကွဲစေတော့မယ်
ဒါတွေကိုပါ ထည့်တွက်ထားရမှာ
အမျိုးသမီးနဲ့ကလေးတွေက မင်းကို ကျိန်စာတိုက်တော့မှာပေါ့
ဒီနေ့ နန်းတော်တံခါးဝရောက်နေပြီ
မနက်ဖြန်ဆို နန်းတွင်းထဲ ဝင်လာကြတော့မှာ
ခွင့်လွှတ်တော်မူပါ မင်းကြီး အခြေအနေတွေက ထိန်းလို့မရတော့ဘူး
မင်းကြီး ခွင့်ပြုမယ်ဆို..
လူစုခွဲဖို့ တပ်သားတွေကို လွှတ်ချင်ပါတယ်
တခြားနည်းလမ်းရှိသေးလား
တစ်နည်းတော့ရှိပါတယ် မင်းကြီး
ပြည်သူတွေနဲ့ တွေ့ဆုံရပါမယ်
မဖြစ်ဘူး ရှမ်ရှုဒင်
အဲဒီအတွက်တော့ ခွင့်မပြုနိုင်ဘူး
ပြည်သူတွေ ဒေါသဖြစ်ဖြစ်နဲ့ ဂျာလာ့ကိုရန်မူရင် ဘယ်လိုလုပ်မလဲ
အဲဒီလိုမလုပ်ရဲပါဘူး
သူတို့တွေက အာဒမ့်ကိုပဲအလိုရှိတာ
အဲဒီလိုတွေးရင် မှားမယ်
ဒွေးတော်..ဒွေးတော်ဘာဖြစ်လာတာလဲ ထိုင်ပါဦး
ရတယ် ဘာမှမဖြစ်ပါဘူး ဂျာလာ
အောင်မယ်လေး
လူတွေက ဒေါသမထိန်းနိုင်တော့ဘဲ မည်းမည်းမြင်ရာ ခဲလုံးတွေနဲ့ပစ်ပေါက်ကြပါတယ်
ဒါကြောင့် အခုလိုထိသွားတာပါ
ငါ့ဒွေးတော်ကိုများ ထိရဲတယ်လို့
- ဒွေးတော် ကျွန်တော်နဲ့လိုက်ခဲ့ - မဖြစ်ဘူး မင်းကြီး
ငါ့ကို တားဖို့မကြိုးစားနဲ့ ဂျိုဓာ
သူတို့က ငါယုံကြည်လေးစားရတဲ့လူကို ထိပါးတာ ငါတုံ့ပြန်ရမယ်
မင်းကြီး နန်းတော်အပြင် ထွက်သွားပြီ
လူအုပ်ကြီးက ထိန်းလို့မရဘဲ ခဲလုံးတွေနဲ့ ပစ်ပေါက်နေတယ်
မဟာမန်ဂတောင် ခေါင်းပေါက်သွားတယ်
အဲဒါ ဘာများမကောင်းလို့လဲ
သူ့သားအပြစ်အတွက် သူပြန်ခံရမှာပဲလေ
ဒါပေမဲ့ မင်းကြီးက ဘာလို့ အဲဒီအပြစ်ကို ခံယူရမှာလဲ
စိတ်ဆိုးမာန်ဆိုးနဲ့ ထွက်သွားတာ တစ်ခုခုဖြစ်မှာ ကြောက်မိတယ်
ကျွန်မ တားဖို့ကြိုးစားပါသေးတယ်
ဒါပေမဲ့ အခုချိန်မှာ သူ့ကိုတားနိုင်တဲ့သူက ရှင်ပဲရှိပါတယ်
ဂျာလာက ငါတို့မပြတ်စဲရအောင် ကြိုးစားနေတာ
နင်က ဘာလို့ ဒီလောက်ပြတ်စဲချင်နေရလဲ
မိဖုရား..ကျွန်မကို အထင်မှားနေပြီ
ရှင်နားမလည်ပါဘူး ကိစ္စတွေက ထိန်းမရတော့ဘူး
အဲဒီလိုဆိုလည်း နင့်အတွက် သတင်းကောင်းပဲလေ
ထိန်းမနိုင် သိမ်းမရဖြစ်နေရင်..
မင်းကြီးကလည်း ငါ့ကို ကွာရှင်းပြတ်စဲမှာပဲ
အဲဒီတော့ နင်ကကော
နင်က မိဖုရားခေါင်ကြီးဖြစ်တော့မှာပေါ့
နင် အဲဒီလိုဖြစ်ချင်တာ မဟုတ်ဘူးလား
ရှင် ဘာလို့ ဒီလောက်နားမလည်ရတာလဲ
လူအုပ်ကြီးက ဒေါသထွက်နေပြီ
လူမုန်တိုင်းလောက် ပြင်းတဲ့မုန်တိုင်းမရှိဘူး ဂျိုဓာ
ဒီမုန်တိုင်းကို မင်းကြီးပဲတားနိုင်တော့မယ်
လူတွေက ဒီလောက်ဆူပူအုံကြွနေတာ မင်းကြီးက ငြိမ်ထိုင်နေနိုင်ပါ့မလား
သူ လူလုံးထွက်ပြမှဖြစ်မယ်လေ
မဂိုပြည်သူတွေက မင်းကြီးကို တိုက်ခိုက်ရလောက်အောင်တော့
သွေးမဆူကြပါဘူး
မင်းကြီး
မဟာမန်ဂ သွေးတွေအရမ်းထွက်နေပြီ
ဆေးလေးတော့ထည့်ပါစေဦး
မင်းမသိသေးဘူးပဲ ဂျိုဓာ
ငါ့ဒွေးတော်က အရမ်းကြံ့ခိုင်တယ်
မဂိုဆူလ်တန်အတွက် ဒုက္ခပေါင်းစုံ ခါးစည်းခံခဲ့ရပြီးပြီ
အရှင်မြတ်
ဘာမှမဖြစ်အောင် ကယ်တော်မူပါ
မင်းတို့အားလုံး ဒီမှာစောင့်နေ
ငါ့ပြည်သူတွေဆိုတော့ ငါမကြောက်ပါဘူး
သွားကြမယ် ဒွေးတော်
မင်းကြီး အခိုင်အမာတော့ စီစဉ်ထားပါတယ်
ဒါပေမဲ့ ခံတပ်ထဲကနေသွားမယ်ဆို မင်းကြီးအတွက် လုံခြုံစိတ်ချရပါတယ်
အာဒမ်ခန်ကို ဖြုတ်ချပေး
ငါ့ဒွေးတော်ကို ဘယ်သူခဲလုံးနဲ့ပေါက်လိုက်တာလဲ ဖြေလေ
ငါ့ဒွေးတော်ကို ခဲလုံးနဲ့ ဘယ်သူပေါက်တာလဲ
ဝန်ကြီးချုပ်ကို ခဲလုံးနဲ့ပေါက်တာဟာ ဘုရင်မင်းမြတ်ကိုပေါက်တာနဲ့ အတူတူပဲ
ဒီတော့ သင်တို့တွေ ဒီလောက်ပစ်ချင်နေလည်း ပစ်လေ ငါ့ကို
သူဘာမှားလို့လဲ
သူက အာဒမ်ခန့်အမေ ဖြစ်နေတာနဲ့တင် ဒီလိုလုပ်လို့ရရိုးလား
အဲဒီလိုအကြောင်းကြောင့်ဆိုလည်း သူက ငါ့အတွက် အမေနဲ့မခြားဘူး
ငါ့ကိုပါ ခဲလုံးနဲ့ပေါက်ကြပါ
သင်တို့ အဲဒီလိုလုပ်ချင်တာ မဟုတ်ဘူးလား ပစ်လေ
အာဒမ်ခန်ကို မရမချင်းတော့ ကျေအေးပေးမှာ မဟုတ်ဘူး
ဂျာလာ..အာဒမ်ခန့်အစား ဒွေးတော်ကို အပြစ်ပေးလိုက်မယ်ဆို
လူတွေ ငြိမ်သွားကြမှာ
လုပ်ခွင့်ပေးလိုက်ပါ ဒွေးတော်ကိုပဲ အပြစ်ပေးပါစေတော့
မဟုတ်သေးဘူး ဒွေးတော် ဒီလိုနည်းနဲ့ ဖြေရှင်းလို့မရဘူး
အာဒမ်ခန့်ကို လွှဲပေးပါ
သူ့ကို ထုတ်ပေးပါ
အာဒမ်ခန့်ကို လွှဲပေးပါ
မင်းကြီးက ပြည်သူတွေအတွက် အကောင်းဆုံးစဉ်းစားပေးတယ်ဆိုတာ
သိကြမှာပါ
တရားမျှတမှုအပြည့်နဲ့ပဲ လုပ်ပါတယ်
ကျွန်တော့်ကိုယုံပါ
ဒီတစ်ကြိမ်လည်း မမျှမတလုပ်မှာ မဟုတ်ပါဘူး
တရားမမျှတအောင် လုပ်ပြီးပြီလေ မင်းကြီး
ကျွန်တော်မျိုးက သေခါနီးနေပါပြီ
ဒါတောင် ကျွန်တော်မျိုးဇနီးသည်နဲ့ ကွာရှင်းရတော့မယ်
ဒါ တရားမျှတမှုတဲ့လား မင်းကြီး
တရားမျှတမှုတဲ့လား
ကျွန်တော်မျိုးကို မင်းကြီးလက်သုံးတော်ဓားနဲ့ ခေါင်းဖြတ်လိုက်တာကမှ ကောင်းပါဦးမယ်
ဒီလိုမျိုး ဖြစ်နေမယ်ဆို..
ကျွန်တော်မျိုးတို့တွေ မဂိုဆူလ်တန်နယ်ကနေ ထွက်ပြေးရပါတော့မယ်
ဒါပေမဲ့ ဒီအမိန့်တော်က ငါအပါအဝင် အားလုံးကို သက်ရောက်တယ်လေ
ဒါကြောင့် ငါလည်း မိဖုရားရခေယျနဲ့ ကွာရှင်းတော့မှာပါ
ဒီဆူလ်တန်နယ်ရဲ့မိဖုရားခေါင်ကြီး ငါချစ်မြတ်နိုးတဲ့ ရခေယျကိုတောင်
ငါ ကွာရှင်းမှာပါ
ဒါကြောင့် သင်တို့အားလုံးလည်း ဒီအမိန့်ကို နာခံရမယ်
ဒီအမိန့်ကို ပြောင်းလဲပေးပါ မိဖုရားရခေယျနဲ့ မကွာရှင်းပါနဲ့
မင်းကြီးထုတ်ပြန်သမျှ အမိန့်တော်တိုင်းကို လေးစားလိုက်နာခဲ့ပါတယ်
ဒီကိစ္စမှာလည်း မင်းကြီး အရမ်းဆန္ဒရှိနေရင်တော့ လိုက်နာပါ့မယ်
ဒါပေမဲ့ အဲဒီအတွက် အာဒမ်ခန့်ကို ထုတ်ပေးရပါလိမ့်မယ်
ကျွန်တော်မျိုးတို့ရဲ့ တစ်ခုတည်းသောတောင်းဆိုချက်ပါ
သူက ဒီပြဿနာရဲ့အရင်းခံလေ
သူ့ကိုသတ်လိုက်ရရင် ကျေနပ်ပြီ
ဟုတ်တယ် ကျွန်တော်တို့ ငြိမ်ပေးပါ့မယ်
ဟုတ်တယ် ငြိမ်ပေးပါ့မယ်
ဟုတ်တယ် အာဒမ်ခန့်ကို လွှဲပေးပါ
သင်တို့စကားသံတွေ ကြားပြီးပါပြီ
ဒါပေမဲ့ ငါ ဒီတစ်ခုတော့ ပြောလို့ရမယ်
ငြိမ်းချမ်းရေးကို ထိန်းသိမ်းကြပါ
ဒီလိုအဖြစ်မျိုး ဖန်တီးရုံနဲ့ ပြဿနာ မပြေလည်သွားဘူး
ဘယ်သူ့ကိုမှ မထိခိုက်စေချင်ဘူး
အပြစ်မဲ့တဲ့လူတွေရော တိုင်းပြည်ရောပဲ
ဒါကြောင့် ကျုပ်ကို အချိန်နည်းနည်းပေးပါ
ကျုပ်မိဖုရားတွေ မိသားစုတွေ အမတ်မင်းတွေနဲ့ တိုင်ပင်ပါ့မယ်
ပြီးတာနဲ့ သင်တို့နဲ့ တွေ့ဆုံပါ့မယ်
ဒါပေမဲ့ အဲဒီအချိန်ထိလေးပဲ..
အားလုံး ငြိမ်းငြိမ်းချမ်းချမ်းနေကြဖို့ မေတ္တာရပ်ခံချင်ပါတယ်
အာဒမ်ခန်ကို ဖယ်ရှားပေး
- အားလုံး ပြင်ပြီးပြီလား - ဟုတ်ကဲ့ပါ စစ်သူကြီး
အပြေးမြန်ဆုံးမြင်းတွေ ပြင်ထားပါတယ်
တက်စ်နင်မ်ရဲ့အိမ်က နီးနီးလေးပါ ဒါပေမဲ့..
ဒါပေမဲ့ ဘာဖြစ်လဲ
နန်းတော်တံခါးဝတိုင်းမှာ လူအပြည့်ပဲ
အပြင်ထွက်တာနဲ့ တစ်ယောက်ယောက်ကသာ မှတ်မိသွားရင်..
ဘာဖြစ်လဲ လူအုပ်ကြီးက ဘာလုပ်မှာမို့လို့လဲ
ဘယ်လောက်လူများများ မကြောက်ဘူး ငါ့နာမည်က အာဒမ်ခန်
အဲဒီလူအုပ်ကြီးကို အမှုန့်ချေပစ်မယ်
အာဒမ်ခန်ရဲ့အမျက်ဒေါသကို မယ်ဝါပြည်သူတွေ ကောင်းကောင်းသိပြီးသား နားလည်လား
အာဒမ်ခန်
ရပ်လိုက်စမ်း
အခုက ပြည်သူတွေကို ကြောက်ရမယ့်အချိန်ပဲ အာဒမ်ခန်
သူတို့ တစ်ချက်ကြည့်တာနဲ့တင် မင်းသေလောက်တယ်
ငါ ဘာပြောတာလဲ ငါ အားလုံးကိုဘာပြောထားလဲ
ငါ့အမိန့်မရမချင်း အာဒမ်ခန်ထွက်မလာရပါဘူးဆို
ဘာလို့ ထွက်လာတာလဲ ငါ နောက်နေတယ်များ မှတ်နေလား
သေခြင်းတရားက နီးနီးလေး
မင်းက ဒီအောက်တန်းစားအခိုင်းအစေမနောက် လိုက်နေတုန်း
သူ့ကို ဒီလောက်တောင် ပိုင်ချင်နေတယ်ပေါ့လေ
မင်း ဒီလူအုပ်ကြီးရဲ့ဒေါသကို မသိပါဘူး အာဒမ်ခန်
သူတို့ ဒေါသမုန်တိုင်းကြားမှာ
မင်း စိစိညက်ညက်ကြေသွားလိမ့်မယ်
မင်းရုပ်တောင် ပေါ်မှာမဟုတ်ဘူး
မင်းအလောင်းတောင် ငါပြန်ရမှာမဟုတ်ဘူး
ငါပြောတာကြားလား
မင်းကို သေစေချင်နေတဲ့အသံတွေ ကြားလား အာဒမ်ခန်
မင်းသေမင်းတမန်တွေကို တွေ့ချင်လား
လိုက်ခဲ့ ငါပြမယ်
မင်း ကိုယ်တိုင်ကြည့် အာဒမ် လူအုပ်ကြီးမှ နည်းတာမဟုတ်ဘူး
သူ့ကို လွှဲပေးပါ
အာဒမ်ခန်ကို ထွက်လာခိုင်းပါ
ဒီလူတွေအားလုံးက မင်းကိုလာရှာကြတာ
တစ်ယောက်ကို ကျောက်ခဲတစ်လုံးနဲ့ပစ်ပေါက်ဦး မင်း ခံနိုင်မှာမဟုတ်ဘူး
မင်း လွတ်မှာမဟုတ်ဘူး
ပြည်သူ့အင်အားကို လျှော့မတွက်နဲ့
မင်း အသက်ရှင်ချင်လား
ရှင်သန်ချင်တယ် မဟုတ်လား
ဒါဆို သေချာပြောလိုက်မယ်
ဘာမှ လျှောက်မလုပ်နဲ့
ငါ့တာဝန်သာထား ငါ့လုပ်ခိုင်းတဲ့အတိုင်း လုပ်
ငါနဲ့လိုက်ခဲ့
ဂါရဝပြုပါတယ် မင်းကြီး ဆင့်ခေါ်တယ်ဆိုလို့ပါ
ဟုတ်တယ်
ပြည်သူတွေကို နန်းတော်အပြင်မှာ
ညလုံးပေါက် မစောင့်စေချင်ဘူး
ချက်ချင်း အထူးညီလာခံခေါ်မယ်
ဒီပြဿနာနဲ့ပတ်သက်ပြီး ငါ့ဆုံးဖြတ်ချက်ကို အခုပဲကြေညာမယ်
အမိန့်တော်အတိုင်းပါ မင်းကြီး
ငါ မင်းပြဿနာအကြောင်း အများကြီး စဉ်းစားမိတယ် အာဒမ်ခန်
ငါ ရခေယျနဲ့လည်း ပြောပြီးဆိုပြီးသွားပြီ
သူလည်း မင်းကြောင့် တော်တော်ကြီးကို စိတ်ထိခိုက်နေတယ်
နောက်ဆုံးတော့ ငါ ဆုံးဖြတ်ချက်ချလိုက်ပြီ..
မင်းကို ပြည်သူတွေဆီ လက်လွှဲပေးမယ်
သူတို့အတွက် တရားမျှတမှုရှာပေးမယ်
မဖြစ်ပါဘူး မင်းကြီး
မင်းကြီး အဲဒီလိုမလုပ်ပါနဲ့
အာဒမ်ခန့်ကို သနားညှာတာပေးပါ
ဘာပြောတာလဲ ဒွေးတော်
အာဒမ်ခန့်ကို ချမ်းသာပေးဖို့ တောင်းဆိုနေတာပါ
အာဒမ်ခန်က ဒွေးတော်သားပါ
မင်းကြီးရဲ့ညီဆိုလည်း မမှားပါဘူး သနားသဖြင့် ထောက်ထားပေးပါ မင်းကြီး
ဒွေးတော် ဒီတစ်လျှောက်လုံး သူ့ကို ခွင့်လွှတ်ခဲ့တာ
ဒွေးတော်သား ဖြစ်နေတာကြောင့်ပဲ
ဒီနေ့ ထပ်ခွင့်လွှတ်ရဦးမှာလား..
အာဒမ်ခန်က မဂိုဆူလ်တန်နယ်နဲ့ သိက္ခာကို ထိပါးတာ
အထူးညီလာခံမှာတောင် အမှားကြီး ကျူးလွန်ထားတာ
ကျွန်တော့်အမိန့်ကို ပြန်မေးခွန်းထုတ်တယ်
ရခေယျနဲ့ တရားဝင်ထိမ်းမြားထားတာကို တရားမဝင်ဘူးလို့ ပြောတယ်
ရခေယျနဲ့ကွာရှင်းပေးဖို့ တောင်းဆိုတယ်
အာဒမ်ခန်က သေလောက်တဲ့အမှားမျိုး ကျူးလွန်ခဲ့တယ်
မင်းကြီးပြောတာ ဟုတ်ပါတယ် ဒွေးတော်အကုန် လက်ခံပါတယ်
ဒါပေမဲ့ ဒီတစ်ခုတော့ တောင်းပန်ချင်ပါတယ်
ဒွေးတော်သားအပေါ် စာနာထောက်ထားပေးပါ မင်းကြီး
ဒွေးတော်ပြောတာ တစ်မျိုးမထင်ပါနဲ့
စာနာပေးပါဆိုတာ သူ့ကို ခွင့်လွှတ်ဖို့ ပြောတာမဟုတ်ပါဘူး
အာဒမ်ခန့်ကို သေမိန့်ချလည်းရပါတယ်
မင်းကြီးကိုယ်တိုင် ခေါင်းဖြတ်လည်းရပါတယ်
ဒါပေမဲ့ ပြည်သူတွေကိုတော့ လွှဲမပေးလိုက်ပါနဲ့
ပြည်သူတွေက ရက်ရက်စက်စက် သတ်ပစ်ကြပါလိမ့်မယ်
သူ့ကို အရှင်ထားမှာမဟုတ်ပါဘူး
အဲဒီလို မလုပ်ပါနဲ့
သနားညှာတာပေးပါ မင်းကြီး
ဒွေးတော် ကျွန်တော် ဘာမှမလုပ်ပါဘူး
အာဒမ်ခန်က သူ့လမ်းသူ ရွေးသွားတာပါ
မဟုတ်ဘူး မင်းကြီး.. မင်းကြီး အထင်လွဲတာပါ
အာဒမ်ခန်မှာ အဲဒီလိုရည်ရွယ်ချက်မျိုး လုံးဝမရှိပါဘူး
အာဒမ်ခန်က အခုလိုထိန်းမနိုင်ဖြစ်မယ်လို့ ထင်ကို မထင်ထားတာပါ
သူ မင်းကြီးနဲ့ ရခေယျကိုလည်း မကွာရှင်းစေချင်ပါဘူး
ဒွေးတော်ပြောတာယုံပါ
အာဒမ်ခန် အဲဒီလိုမတွေးမှန်း ဒွေးတော်သိပါတယ်
အာဒမ် မင်းကြီးကို လျှောက်တင်လေ
အာဒမ် မင်းကြီးကိုပြောလိုက်ပါ..
မင်း အဲဒီလို မရည်ရွယ်ပါဘူးလို့
မင်းကြီးနဲ့ မိဖုရားရခေယျကို မကွာရှင်းစေချင်ဘူးလို့ ပြောလိုက်ပါ
အာဒမ်..မင်းကြီးကို ပြောလိုက်ပါ
ဘာမာနမှ ထားမနေပါနဲ့တော့
မင်းအမေအတွက်လို့ သဘောထားပြီး
ပါးစပ်လေးဖွင့်ပြီး မင်းကြီးကို လျှောက်တင်လိုက်ပါနော် အာဒမ်
အမေ တောင်းပန်ပါတယ်
မင်းကြီး
ကျွန်တော်မျိုးကို ယုံပါ စိတ်ထဲမှာ အဲဒီလိုမျိုး လုံးဝမရှိပါဘူး
မိဖုရားရခေယျနဲ့လည်း မကွာရှင်းစေချင်ပါဘူး
ကျွန်တော်က တက်စ်နင်မ်နဲ့ပဲ လက်ထပ်ချင်တာပါ
ကျွန်တော်ကလွဲရင် လူတိုင်း အဲဒီလိုမျိုး လက်ထပ်ယူထားကြပါတယ်
ဒါပေမဲ့ ဘာအသံမှမထွက်ဘူး
ဒါပေမဲ့ ကျွန်တော့်အလှည့်လည်းရောက်ရော တားမြစ်ခံရပါတယ်
ဒါကြောင့် ကျွန်တော်ခံစားရပါတယ်
ကျွန်တော့်သိက္ခာ ရာထူးနဲ့ ကျွန်တော့်ခံစားချက်ပါ ထိခိုက်ပါတယ်
ကျွန်တော်မှတ်မိစအရွယ်ကတည်းက မဂိုမင်းကြီးဆီမှာ အမှုထမ်းခဲ့ပါတယ်
ဒါပေမဲ့ ကျွန်တော် ဘာပြန်ရလဲ
မင်းကြီး..ကျွန်တော် ဘာပြန်ရလိုက်လဲ
ဒီစော်ကားမှုတွေပဲလား
မင်းက အကြီးမားဆုံးပြစ်မှုကြီး ကျူးလွန်ခဲ့တာကိုး အာဒမ်ခန်
ငါ့အမိန့်ကို လာစိန်ခေါ်တယ်
စိတ်ရှိတိုင်းသာဆို မင်းခေါင်းဖြတ်ပြီးနေပြီ
ဒါပေမဲ့ မလုပ်ဘူး အကျိုးဆက်ကို မခံစားချင်ဘူး
ဘုရင်မင်းမြတ်ကို ပုန်ကန်ဖို့ကြံတဲ့ လူတိုင်းရဲ့ရင်ထဲကို
ကြောက်စိတ်ဝင်အောင်ပဲ လုပ်ချင်တာ
ငါ့ကိုပုန်ကန်ရင် ဒီအကျိုးဆက်ကို ခံစားရမယ်ဆိုတာပဲ
ပြချင်တာ
ဒီနေ့ မင်းသိက္ခာတွေ မြေကြီးထဲရောက်သွားပြီ အာဒမ်ခန်
ဒီနေ့ တစ်တိုင်းပြည်လုံးရှေ့မှာ မင်းက ဘယ်လောက်အားနည်းပြီး
ကူကယ်ရာမဲ့ကြောင်း ပြလိုက်ပြီ
အရှင့်ကို ကျေးဇူးတင်
မင်းအမေမျက်နှာထောက်ပြီး ငါ ဒီတစ်ခေါက်ချမ်းသာပေးမယ်
ဒါပေမဲ့ အပြစ်တော့ ကောင်းကောင်းပေးရမယ်
မင်းကို အပြစ်ဒဏ်ချမှတ်ဖို့ ရခေယျကို တာဝန်ပေးမယ်
ရခေယျ..မင်း အာဒမ်ခန့်ကို ကြိုက်သလို ပြစ်ဒဏ်ချမှတ်လို့ရတယ်
မင်းကြီးက ကျွန်မရဲ့အဆွေခင်ပွန်း လင်ယောက်ျားသာမက..
တိုင်းပြည်ရဲ့ဘုရင်တစ်ပါးလည်း ဖြစ်ပါတယ်
ဒါကြောင့် မင်းကြီးဆုံးဖြတ်တာက..
ကျွန်မဆုံးဖြတ်တာပါပဲ
သူ့ကို ပြစ်ဒဏ်ချမှတ်ဖို့ဆို..
ကျွန်မထက်စာရင် မင်းကြီးပဲ..
အသင့်တော်ဆုံးပြစ်ဒဏ် ချမှတ်နိုင်မှာပါ
အာဒမ်ခန်..မင်းကို ပြစ်ဒဏ်ချမှတ်တဲ့အနေနဲ့ မယ်ဝါမြို့စားအဖြစ်ကနေ..
ရုပ်သိမ်းတော်မူမယ်
မင်း ညီလာခံမှာ ကျူးလွန်ခဲ့တဲ့အမှားအတွက်
အခုချိန်ကစပြီး ညီလာခံမတက်တော့ဖို့ တားမြစ်တော်မူမယ်
မဂိုဘုရင်မင်းမြတ်ကနေ ပေးထားတဲ့..
ရာထူးအာဏာအားလုံးကို ပြန်ရုပ်သိမ်းတော်မူမယ်
နောက်ပြီး မင်းက အခုချိန်ကစပြီး သာမန်အရပ်သားဖြစ်သွားပြီ
အတ်ဂါ
အာဒမ်ခန်ဆီက တံဆိပ်ပြားနဲ့အဆောင်ဓား သိမ်းလိုက်ပါ
ငါ အမိန့်ထပ်မထုတ်မချင်း သူ့ကို ထောင်သွင်းအကျဉ်းချထားရမယ်
ငါ့ပြည်သူတွေ နန်းတော်အပြင်မှာ ညလုံးပေါက်နေရမှာ
မကြည့်ရက်နိုင်ဘူး
ဆုံးဖြတ်ချက်တစ်ခုအတွက် အဆာခံပြီးစောင့်နေရတာလည်း မကြည့်ရက်ဘူး
ဒါကြောင့် ငါ ဆုံးဖြတ်ချက်ချပြီးသွားပြီ
အရှင်ဂျာလာလူဒင် သက်တော်ရာကျော် ရှည်ပါစေ
အတ်ဂါ
ဘုရင်မင်းမြတ်ဂျာလာလူဒင်ရဲ့ အမိန့်တော်အရ..
ထုတ်ပြန်ကြေညာလိုက်သည်
ယခုအချိန်မှစပြီး ၁၄ နှစ်အောက် မိန်းကလေးကို လက်ထပ်သည့်လူတိုင်း
တရားမဝင်ထိမ်းမြားခြင်းအဖြစ် သတ်မှတ်ပါမည်
လက်ထပ်ရန်ကြံစည်သည့် သို့မဟုတ် လက်ထပ်ထိမ်းမြားသည့်လူတိုင်းကို
ရာဇဝတ်သားအဖြစ် သတ်မှတ်ပါမည်
ပြင်းပြင်းထန်ထန် အရေးယူခြင်းခံရမည်
ဒီဥပဒေက ယနေ့မှစတည်ပါမည်
ဒါပေမဲ့ ထုတ်ပြန်ချက်မတိုင်မီ လက်ထပ်ထားသည့်သူများသည်
ယင်းဥပဒေမှ ကင်းလွတ်ခွင့်ရရှိမည်ဖြစ်ပါသည်
ထို့ကြောင့် အထူးညီလာခံတွင် ဆွေးနွေးပြီးသည့်နောက်
ဆုံးဖြတ်လိုက်ပါသည်
ဂျာလာလူဒင်မိုဟာမက်နှင့် မိဖုရားခေါင်ကြီးဖြစ်သည့်
ရခေယျဆူလ်တန်တို့ ကွာရှင်းပြတ်စဲရန် မလိုကြောင်း ဆုံးဖြတ်လိုက်ပါသည်
မင်းကြီး သက်တော်ရာကျော် ရှည်ပါစေ
မိဖုရားခေါင်ကြီးရခေယျ သက်တော်ရာကျော် ရှည်ပါစေ
အသက်ရှည်ပါစေ
ပြည်သူတွေဘက်ကိုကြည့်ပြီး အမိန့်တော် ချမှတ်ပေးခဲ့လို့
မင်းကြီးကို အထူးကျေးဇူးတင်မိပါတယ်
ဒါပေမဲ့ အပြစ်သားဖြစ်တဲ့အာဒမ်ခန်ကို
ပြစ်ဒဏ် ချ မချဆိုတာ သိချင်ပါသေးတယ် မင်းကြီး
အာဒမ်ခန်ကို သူကျူးလွန်ခဲ့တာတွေအတွက် ပြစ်ဒဏ်ချလိုက်ပါပြီ
စစ်သူကြီးရာထူးကနေ ရုပ်သိမ်းလိုက်ပါပြီ
နောက်ပြီး အခု ထောင်သွင်း အကျဉ်းချထားပါတယ်
အဲဒါအပြင် အခုချိန်ကစပြီး ညီလာခံရော အထူးညီလာခံပါ
တက်ခွင့်မရှိတော့ပါဘူး
ဒီမှာရှိနေတဲ့ ပြည်သူအားလုံး
လူကြီးလူငယ်မရွေး..
ကျုပ် အားလုံးကို မေတ္တာရပ်ခံချင်ပါတယ်
ဒီအမိန့်တော်က ပြည်သူပြည်သားတွေနဲ့ သူတို့ရင်သွေးတွေအတွက် ချမှတ်ထားတာပါ
ဒီအမိန့်တော်ကို တလေးတစားနဲ့ လိုက်နာစေချင်ပါတယ်
- မဂိုဆူလ်တန်နယ် - အဓွန့်ရှည်ပါစေ
အဓွန့်ရှည်ပါစေ မင်းကြီး ဂျာလာလူဒင်မိုဟာမက်
မင်းကြီးဂျာလာလူဒင်မိုဟာမက် အဓွန့်ရှည်ပါစေ
သိပ်ကောင်းတဲ့ ဆုံးဖြတ်ချက်ပဲ
သူလည်း မိဖုရားရခေယျနဲ့ မကွာရှင်းရတော့သလို ငါတို့လည်း မကွာရှင်းရတော့ဘူး
ဂါရဝပြုပါတယ် ဝန်ကြီး
ရေရှမ်..အမိန့်စာတစ်စောင် ပြင်ဆင်ဖို့ဆို
နင် စက္ကန့်ပိုင်းအတွင်း..
ပြီးအောင်လုပ်ပေးနိုင်မလား
ဝန်ကြီးခိုင်းတာလုပ်ဖို့က ကျွန်တော်မျိုးမ တာဝန်ပါ ဝန်ကြီး
ဒါပေမဲ့ တော်တော်လေးတော့ခက်မယ် အရင်ဆုံး အကြမ်းလုပ်ရမယ်
ပြီးရင် ပြန်စစ်ဆေးရမယ်
ပြီးရင် မင်းကြီးကို တစ်ခွန်းချင်းစီ ဖတ်ပြရမယ်
နောက်ဆုံးထွက်လာတဲ့အကြမ်းကိုမှ ပြင်ဆင်ရမယ် ပြီးမှ တံဆိပ်တုံးထုမယ်
တစ်ရက်ကျော်ကျော်တော့ ကြာမှာပဲ ဝန်ကြီး
မင်းကြီး ဆန္ဒအရဆိုရင်တော့ မြန်မြန်ဆန်ဆန်လေး လုပ်လို့ရတာပေါ့
ဒါပေမဲ့ ဝန်ကြီးက ပိုသိမှာပါ
ငါသိနေပေမယ့် သတိမထားလိုက်နိုင်တာ
ဘာကိုပြောတာပါလဲ ဝန်ကြီး
အာဒမ်ခန့်ကို အမိန့်ချပြီးချင်းချင်း
ငါ့ရှေ့မှာတင် ပြည်သူလူထုကို အမိန့်စာထုတ်ပြန်တယ်
အမိန့်စာ ကြိုထုတ်ထားလို့သာ အခုလိုလုပ်လို့ ရတာပေါ့
ဒီအမိန့်စာက ပြင်ပြီးသားကြီး ရေရှမ်
အားလုံးက ကြိုတင်ဆုံးဖြတ်ပြီးသား
နောက်ဆုံး ဆုံးဖြတ်ချက်မချခင် အားလုံးဆုံးဖြတ်ပြီးသားပဲ
ငါ့ရှေ့မှာ ဂျာလာဘာပဲလုပ်လုပ်
ဇာတ်တိုက်ထားတာတွေပဲ
ငါ့ကိုပြဖို့သက်သက်ပဲ
ဘယ်လို
ပြောချင်တာက..
သူတို့သုံးယောက် ပေါင်းကြံတာပေါ့
သူတို့သုံးယောက် မိဖုရားဂျိုဓာ
မိဖုရားရခေယျနဲ့ ဂျာလာပဲ
သုံးယောက်ပေါင်းကြံတာ
ဒါဆို မိဖုရား ပြည်သူတွေနဲ့ တွေ့ဆုံတာရော
အာဒမ်ခန့်အကြောင်း ပြောပြတာရော
နောက်ပြီး ပြည်သူတွေကို သွေးထိုးတာရော..
အားလုံး သူတို့အကြံချည်းပဲပေါ့
အမှန်ပဲ
ဒါပေမဲ့ ဂျိုဓာက ဘာလို့ပါရတာလဲ ကျွန်မနားမလည်ဘူး
ဒါက ဂျာလာအကျွမ်းကျင်ဆုံးပဲ
မဟာမန်ဂ
သူက ခြင်္သေ့လို သန်စွမ်းသလို
မြေခွေးလိုလည်း ကောက်ကျစ်တတ်တယ်
ဂျာလာ
မင်းက မင်းဒွေးတော်ကို ကောင်းကောင်း လှည့်စားလိုက်တာပေါ့လေ
သိပ်တော်တယ်
အံ့ဩဖို့ကောင်းတာ ဂျိုဓာ့ကိုရှောင်ဖို့ ငါ ရခေယျကို သွားသွေးထိုးခဲ့တာပဲ
နောက်ပြီး ဒီပြဿနာရင်းမြစ်က ဂျိုဓာလို့လည်း ပြောလိုက်တယ်
ဒါပေမဲ့ အဲဒီလိုမဟုတ်ဘဲ သုံးယောက်သား ပေါင်းကြံနေကြတာကိုး
သူတို့သုံးယောက်စုမိအောင် ဘယ်သူလုပ်ပေးလဲတော့ မပြောတတ်ဘူး
ဒါပေမဲ့ ဂျာလာက တစ်ခါတလေ ဂျိုဓာနဲ့ ညဘက်တွေမှာတွေ့တယ်လို့ ငါ့သတင်းပေးပြောတယ်
ငါ ဒီဇာတ်လမ်းတစ်ခုလုံးကို သိလိုက်တာ ဒါကြောင့်ပဲ
ဂျာလာက ငါနဲ့ လာကစားသွားတာကိုး
မယ်တော်ကြီး ရောက်နေတာပါလား
ဒါ အခုပဲစွန့်လာတာတွေပါ
ကျွန်မကိုတွေ့ချင် အခေါ်လွှတ်လိုက်ရောပေါ့
မဟုတ်ဘူး ဂျိုဓာ
သမီး ဆူလ်တန်နယ်ကို
ဘေးဆိုးထဲကနေ ကယ်တင်လိုက်လို့ ကျေးဇူးတင်စကား လာပြောတာပါ
မိဖုရားဂျိုဓာက ဒီဥပဒေကို..
အတင်းအကျပ် ပြဌာန်းပေးခဲ့တယ်ဆိုတာ သမိုင်းတွင်နေမှာပါ
မယ်တော်ကြီးရဲ့ ကျွန်မလုပ်ခဲ့တာ ဘာမှမရှိပါဘူး
အကြံလေး ပေးရုံပါ မင်းကြီးပဲ လုပ်သွားတာပါ
ပြဿနာတွေ ရှိခဲ့ပေမယ့်လည်း..
မင်းကြီး ဒီဥပဒေကို အောင်မြင်စွာနဲ့ ချမှတ်နိုင်ခဲ့ပြီ
ကလေးပေါင်းများစွာရဲ့ အနာဂတ်ကို ထွန်းလင်းတောက်ပမှု ပေးနိုင်ခဲ့ပြီ
မင်းကြီးကိုပဲ ချီးကျူးရမှာပါ
အမှန်အတိုင်းပြောရရင် ဒီဥပဒေပြဌာန်းပေးလိုက်လို့
မင်းကြီးကို အရင်ကထက်ပိုပြီး လေးစားမိပါတယ်
သမီး ဒီအကြောင်းတွေ ဘယ်သူ့ကိုပြောသေးလဲ
မယ်တော်ကြီးကိုပဲ အခုမှ ထုတ်ပြောတာပါ
မယ်တော့်အကြောင်း ပြောတာမဟုတ်ဘူး ဂျာလာ့အကြောင်း ပြောပြမလို့ပါ
ဂျာလာက သမီးကို စယုံလာပြီ
ဒါကြောင့်ပဲ သူ ဒီလိုကိစ္စကြီးမျိုး လုပ်လိုက်တာ
ဒီတော့ သမီး သူ့ကိုသွားပြောရင်..
ပိုကောင်းလိမ့်မယ်
သမီးနဲ့ဂျာလာ့ကြားမှာ တဖြည်းဖြည်းနဲ့ နီးစပ်လာတာ တွေ့နေရတယ်
တစ်နေ့ကျရင် အရမ်းနီးစပ်သွားတော့မှာ
ကျွန်မ ကြိုးစားပါ့မယ် မယ်တော်ကြီး
လာ မိဖုရား ငါ မင်းကိုစောင့်နေတာ
အာဒမ်ခန်ကြောင့် တစ်ညလုံး မအိပ်ရဘူး
အခုမှပဲ စိတ်ပေါ့သွားတော့တယ်
မင်းရောက်လာပေမယ့် ငါ ဘာမှမပြောချင်သလို နားလည်းမထောင်ချင်ဘူး
မင်းနှိပ်ပေးတာကိုပဲ ငြိမ်ငြိမ်လေး ခံယူချင်တယ်
ဘာဖြစ်တာပါလိမ့် မင်းလက်တွေက နူးညံ့လှချည်လား ရခေယျ
စိတ်မရှိပါနဲ့ ငါ ရခေယျထင်လိုက်လို့
ဒါကြောင့် ငါ့ခေါင်းနှိပ်ခိုင်းတာပါ
ဒါနဲ့ မင်းလက်က တော်တော်နူးညံ့တာပဲ
အခုလိုဝေဖန်ပေးတာ ကျေးဇူးပါ
ဒဂါၤးပြားမှာက ဘက်နှစ်ဘက်ရှိတယ်လေ
လက်နူးညံ့နေရင် မနှိပ်တတ်ဘူး ဂျိုဓာရ
မင်း နှိပ်ပေးဖူးမယ်တောင် မထင်ဘူး
ပြင်းပြင်းလေး နှိပ်ရတယ်
မင်း နှိပ်ပုံနှိပ်နည်းတောင် မသိဘူးထင်တယ်
သေချာထိုင်လိုက်
အဲဒီမှာထိုင်လိုက်
ကောင်းပါပြီ
မင်းကြီးကတော့ ဘယ်သိပါ့မလဲ
ဒါပေမဲ့ ကျွန်မ အမယ်ရ်မှာဆို သုကညာကို နှိပ်ပေးနေကျပဲ
ကျွန်မနှိပ်တာ ပညာသားပါတယ်လို့ အမြဲပြောတယ်
တကယ်ပဲ
မင်းက တကယ့်ပါရမီရှင်ပဲ ဂျိုဓာ
မင်းကို စိန်ခေါ်တာနဲ့
အဲဒီလူ အံ့ဩသွားအောင် လုပ်ပြတော့တာပဲ
အနှိပ်သည်ထက်တောင် အနှိပ်ကောင်းသေးတယ်
အဲဒီလိုမပြောပါနဲ့ ဒါပေမဲ့ နောက်ဆုံး ရလဒ်ကတော့ အရေးကြီးတာပေါ့နော် မင်းကြီး
ဘာရလဒ်ကို ပြောနေတာလဲ ဂျိုဓာ
ရှင်တို့ရဲ့ ကြည်နူးဖွယ်အခိုက်အတန့်လေးကို နှောင့်ယှက်သလို ဖြစ်သွားလား
မဖြစ်ပါဘူး
ဂျိုဓာရောက်လာတာနဲ့..
ဟုတ်သားပဲ ဂျိုဓာ မင်း ဘာလို့လာလဲတောင် မမေးရသေးဘူး
အရေးမကြီးပါဘူး နောက်မှပဲ တွေ့ပါ့မယ် ခွင့်ပြုပါဦး
နှုတ်ခွန်းဆက်သပါတယ် ရခေယျ
ငါ ဒီအချိန် မင်းကြီးနဲ့..
နှစ်ယောက်တည်းရှိနေတာ သူ သဘောမကျတဲ့ပုံပဲ
သိပ်တော်တယ် ဂျာလာ
မင်းကြီးက ဂျိုဓာနဲ့ တော်တော်ရင်းနှီးနေပြီပဲ
အဲဒီလိုမဟုတ်ဘူး ရခေယျ
သူလာတော့ ငါ မျက်လုံးမှိတ်ထားတာ မင်းလို့ပဲ ထင်လိုက်တာ
ဒါကြောင့် နှိပ်ခိုင်းတာပေါ့
ဂျာလာ..အရှင် ကျွန်မခြေသံကို မှတ်မိနေကျပါ
ဂျိုဓာနဲ့ပတ်သက်ပြီး တစ်ခုခုရှိမယ် ထင်တယ်
ဘာလို့ဆို အရှင့်ကို ကျွန်မနဲ့ ပြတ်စဲစေချင်ပြီး
ကျွန်မတို့ မကွဲကွဲအောင် ဖန်တီးတဲ့လူကို..
အရှင် ဒီလောက် နေရာပေးမှာ မဟုတ်ဘူးလေ
ဒါ မင်း နားလည်မှုလွဲနေတာ ရခေယျ
ကျေးဇူးတင်သင့်တဲ့လူကို ဒေါသတွေ ထွက်နေတာပဲ
ဂျိုဓာ့ကျေးဇူးကြောင့် ငါတို့မကွဲတာကွ
ပြည်သူလူထုကို ဆုံးဖြတ်ခိုင်းလိုက်ဖို့ ငါ့ကိုအကြံပေးတာ သူပဲ
ပြည်သူတွေက မင်းကြီးနဲ့ မိဖုရားရခေယျကို ချစ်မြတ်နိုးတယ်လေ
ဒီလိုအခြေအနေမျိုးမှာ..
ရခေယျသာ ပြည်သူတွေကို သူ့အကြောင်း ပြောပြရင်
နားထောင်ကြမှာပဲ
နှုတ်ဆက်ခဲ့ပါတယ်
အာဒမ်ခန်က သစ္စာဖောက်ပဲ
အာဒမ်ခန့်ကို ဖမ်းသင့်တယ်
အာဒမ်ခန်က သစ္စာဖောက်ပဲ
ဒါဆို ကျွန်မ ဂျိုဓာ့ကို အထင်လွဲနေတာပေါ့
ဘာလို့ စောစောကမပြောရလဲ
မင်းကကော ပြောခွင့်ပေးလို့လား
မင်းကြီးတောင် ကျွန်မလို အထင်လွဲခဲ့သေးတာပဲ
သူ့ကို စော်ကားမိတာတွေ အများကြီး အရှက်လည်း ခွဲခဲ့မိတယ်
ဘယ်လို ပြန်ပေးဆပ်ရမလဲဟင်
ဒီမှာ မင်း အဲဒီလိုခံစားနေရတယ်ဆို
ဂျိုဓာ ဘာတွေပဲလုပ်လုပ်..
သူနဲ့ တစ်ခါလောက်တော့ စကားသွားပြောစေချင်တယ်
ငါပြောရဲတယ် အဲဒါဆို အားလုံးပြေလည်သွားမှာ
မဟာမန်ဂ
အာဒမ်ခန် ဘယ်မှာလဲ
ဂါရဝပြုပါတယ် ဝန်ကြီး
ငါ မေးနေတယ်လေ အာဒမ်ခန် ဘယ်မှာလဲဆို
မင်းကြီးရဲ့အမိန့်တော်အရ အချုပ်ခန်းထဲမှာ ချုပ်ထားပါတယ်
အကောင်းဆုံးပဲ
အာဒမ်ခန့်ကို သေချာစောင့်ကြည့်ထား နောက်ပြီး..
အချက် ၆၀ လောက် ကြာပွတ်နဲ့ရိုက်
ငါ့အမိန့်အတိုင်း လုပ်
အမိန့်တော်အတိုင်းပါ ဝန်ကြီး
နောက်ပြီး တစ်ယောက်ယောက်မေးရင်
ဒါ ဝန်ကြီးလုပ်ခိုင်းတာလို့ ပြောလိုက်
ဟုတ်ကဲ့ပါ ဝန်ကြီး
မှတ်ထား ရေရှမ်
အာဒမ်ခန့်ကို နှိပ်စက်ရမယ်
အာဒမ်ခန့်ကို..
ဘယ်လိုပြစ်ဒဏ်မျိုး ပေးနေလဲ အကုန်သိမှဖြစ်မယ်
ခဏလေးပါ ဝန်ကြီး
အာဒမ်ခန်က ဝန်ကြီးရဲ့သားလေ
ဘာလို့ ဒီလိုလုပ်ရတာလဲ
အားလုံးကို သက်သေပြချင်လို့
ငါက တရားမျှတမှုနဲ့ ပတ်သက်လာရင်
ဒီနိုင်ငံရဲ့ ဝန်ကြီးပဲဆိုတာ ပြချင်လို့
အာဒမ်ခန်ရဲ့ အမေမဟုတ်ဘူးဆိုတာ ပြချင်လို့
ငါ့အတွက်တော့ အာဒမ်ခန်ကသာ အပြစ်လုပ်တာ
ငါ မင်းကြီးကို သစ္စာစောင့်သိတုန်းပဲ
အမိန့်အတိုင်းလုပ်ပါ
လုပ်ပါ့မယ် ဝန်ကြီး
ဒါပေမဲ့ အဲဒီလိုလုပ်လို့ ဘာရမှာလဲ
အရင်ဆုံး
ငါ အာဒမ်ခန့်ကို အပြစ်ပေးလိုက်တော့ တခြားလူတွေပေးတော့မှာမဟုတ်ဘူး
နောက် အရေးကြီးဆုံးက..
ဒါက ဂျိုဓာရဲ့သိက္ခာကို ထိခိုက်လာလိမ့်မယ်
ဂျိုဓာ ရခေယျနဲ့ ဂျာလာတို့ကို ကွဲသွားစေလိမ့်မယ်
မဟာမန်ဂ
မိဖုရားခေါင်ကြီးရခေယျဆူလ်တန် ကြွရောက်လာပါပြီ
ဂါရဝပြုပါတယ် မိဖုရား
နှုတ်ခွန်းဆက်သပါတယ်
အားလုံး ထွက်သွားကြ
မိဖုရား ကျွန်မကို စိတ်ဆိုးနေတာ သိပါတယ်
ငါ စိတ်မဆိုးတော့ပါဘူး ဂျိုဓာ
ငါ နင့်အပေါ်..
အထင်လွဲတာတွေ မရှိတော့ဘူးဆိုတာ လာပြောပြတာပါ
နင်က ငါထင်သလို မဟုတ်ဘူးလေ
နင် ဂျာလာကိုလိုချင်တာနဲ့ အာဒမ်ခန်ကိုအသုံးချပြီး
ငါနဲ့ကွဲအောင်လုပ်တာလို့ ထင်နေတာ
ဒါပေမဲ့ ငါတို့ မကွဲအောင်..
ကူညီပေးတဲ့လူက နင်လို့ ဂျာလာ ပြောပြလိုက်တယ်
နင့်စိတ်ကောင်းစေတနာကြောင့် ငါ နင့်အပေါ်ထားတဲ့အမြင် ပြောင်းသွားတာပဲ
ငါ အထင်လွဲခဲ့မိတာ ခွင့်လွှတ်ပေးဖို့ တောင်းဆိုပါတယ်
ငါနဲ့ဂျာလာ့ကို ကူညီပေးခဲ့လို့ လက်ဆောင်လေး ယူလာတယ်
ငါ ချစ်ရတဲ့သူနဲ့ မခွဲရအောင် လုပ်ပေးတဲ့အတွက်ပါ
လက်ခံပါ
ကျွန်မ ကျေကျေနပ်နပ်ကြီးကို လက်ခံပါ့မယ်
ဒါပေမဲ့ အမှန်အတိုင်းပြောရရင်လေ ပိုကျေနပ်မိတာက..
ကျွန်မအပေါ်မှာ အမြင်မကြည်တာတွေ မရှိတော့လို့ပဲ
ငါ ဘာလက်ဆောင်ပေးလဲ
မဖွင့်ကြည့်တော့ဘူးလား
ဒီစိန်ကို နင် သဘောကျမယ်ထင်ပါတယ်
စိတ်ရင်းနဲ့ပေးတယ်ဆိုတာနဲ့ တန်ဖိုးဖြတ်လို့ မရပါဘူး
စိန်ဖြစ်ဖြစ် ပန်းဖြစ်ဖြစ် တူတူပါပဲ
မိဖုရားရဲ့လက်ဆောင်ကို တန်ဖိုးထားပါ့မယ်
ငါလည်း နင်ကူညီပေးခဲ့တာ အမြဲ အမှတ်ရနေပါ့မယ်
သွားလိုက်ဦးမယ် နှုတ်ဆက်ပါတယ်
မိဖုရား
ကျွန်မတို့အမယ်ရ်မှာ ထုံးစံတစ်ခု ွရှိပါတယ်
တစ်ယောက်ယောက်က လက်ဆောင်ပေးရင်..
လက်ဗလာချည်းနဲ့ မပြန်ခိုင်းရပါဘူး
ပုရောဟိတ်ကြီးရဲ့အဟောကို အထွဋ်အမြတ်ထားသလိုမျိုး..
ဒါကိုလည်း ကျွန်မတို့ဘာသာရဲ့ အထွဋ်အမြတ်အဖြစ် မှတ်ယူစေချင်ပါတယ်
ရှင် ဆုတောင်းသမျှ ဖြည့်ဆည်းပေးဖို့ အရှင်ခရစ်ရှ်နာဆီမှာ ဆုတောင်းပေးပါ့မယ်
မိဖုရားခွင့်ပြုမယ်ဆို လက်မှာ ချည်ပေးလို့ရမလားဟင်
ခွင့်ပြုပါတယ်
ဘက်ဘက်လက်ပေးပါ
ငါ နင့်ကို ငိုအောင်မလုပ်မိပါဘူးနော်
မိဖုရား မျက်ရည်ဆိုတာ အရမ်းထူးဆန်းတယ်
ပျော်တဲ့အခါမှာလည်း ကျတတ်တယ်
ဒီနေ့မှာ ပထမဆုံးအဖြစ်..
မိဖုရားက ကျွန်မကို မေတ္တာအပြည့်နဲ့ ဆက်ဆံပေးတယ်လေ
မငိုဘဲ မနေနိုင်လို့ပါ
ငါ့ကို ကူညီတဲ့လူဘက်က အမြဲ ရပ်တည်သွားမှာပါ ဂျိုဓာ
နှုတ်ဆက်ပါတယ်